- Home
- Politic
- Economic
- Social
- Externe
- Sănătate
- Sport
- Life-Inedit
- Meteo
- Healthcare Trends
- Economia digitală
- Angajat în România
- Ieși pe plus
- Video
Corp de spital pentru fizioterapie şi psihiatrie pentru copii, reabilitat. Energia primară scade cu 60%
Un corp de clădire al Spitalului de Psihiatrie din Sibiu, unde funcţionează secţii de fizioterapie şi psihiatrie pentru copii, este reabilitat cu fonduri europene, astfel încât să scadă consumul de energie primară cu 60%, iar nivelul anual al gazelor cu efect de seră, cu 80%.
Corp de spital pentru fizioterapie şi psihiatrie pentru copii, reabilitat. Energia primară scade cu 60%
Consiliul Judeţean Sibiu şi Agenţia de Dezvoltare Centru au semnat un contract de finanţare pentru investiţii în infrastructura de sănătate în vederea eficientizării energetice. Este vizată „Reabilitarea termică a pavilionului C17 – fizioterapie, psihiatrie copii” din cadrul Spitalului Clinic de Psihiatrie „Dr. Gheorghe Preda” Sibiu.
Proiectul are o valoare de 46.390.606,63 lei, inclusiv TVA, iar cea mai mare parte din finanţare este asigurată din fonduri europene prin Programul „Regiunea Centru” 2021-2027. Contribuţia proprie în proiect a CJ Sibiu este în valoare de 1.544.992,90 lei cu TVA, din care 915.216,61 lei cu TVA reprezintă cofinanţarea de 2% din valoarea eligibilă a proiectului, iar 629.776,29 lei cu TVA reprezintă cheltuielile neeligibile.
Clădirea are o suprafaţă de 6.281,9 mp, iar în urma reabilitării termice se estimează că se va reduce consumul de energie primară cu aproximativ 60% şi nivelul anual estimat al gazelor cu efect de seră va scădea cu circa 80%. Proiectul include montarea de echipamente specifice eficientizării, precum ventiloconvectoare de pardoseală, panouri solare şi panouri fotovoltaice.
Perioada de implementare a proiectului este până în luna septembrie 2027.
„Reabilitarea pavilionului C 17, care deserveşte preponderent secţiile destinate copiilor, este cea de-a cincea investiţie de la Psihiatrie care urmează să fie demarată, alături de reabilitările Pavilionului Central şi ale pavilioanelor C 8 – Policlinică şi C 16 - Secţia Psihiatrie V, precum şi ale clădirii în care funcţionează punctul termic”, precizează Daniela Cîmpean, preşedintele CJ Sibiu.
Pentru cele mai importante ştiri ale zilei, transmise în timp real şi prezentate echidistant, daţi LIKE paginii noastre de Facebook!
Urmărește Mediafax pe Instagram ca să vezi imagini spectaculoase și povești din toată lumea!
Conținutul website-ului www.mediafax.ro este destinat exclusiv informării și uzului dumneavoastră personal. Este interzisă republicarea conținutului acestui site în lipsa unui acord din partea MEDIAFAX. Pentru a obține acest acord, vă rugăm să ne contactați la adresa vanzari@mediafax.ro.
PROSPORT.RO
GANDUL.RO